Su’aal kale oo la xidhiidha Saamaynta Xukuumadda dhexe ku leedahay Golahooda iyo in Doorka Hoggaamineed ee shirgudoonkoodu ku leeyahay kala-fadhigan waxa uu yidhi “Xukuumadda dad ay aad isugu furfuran yihiina ma nihin, xukuumaddi haddii ay jirto iyo haddii aanay jiriniba waxa aanu ka fikirnaa dalkan iyo aayihiisa, Guddoomiyahayaga oo muddo dheer dalka ka maqnaa oo hadda yimi door weyn buu golaha ku leeyahay waxa laga yaabaa inuu doonayo xeerka in la ansaxiyo, kuwa ka hooseeya ee shir gudoonkuna waxa laga yaabaa inaanay golahaba iman, waxa kale oo jira xubno muhiiom ah Xaaji Cabdi ka mid yahay, guddoomiyaha guddiga joogtada ah Muxumed Aw Axmed ka mid yahay, waxa laga yaabaa Xaaji Cabdi oo kale halka guddoomiyuhu maro inuu isaguna maro, taasina aad bay wax noo yeeli kartaa, maanta goluhu kiisii hore ma aha, wuu isku duubnaan jiray, gole isku xidhan buu ahaan jiray, maanta tashigii ma jiro, laakiin in firfircoon oo aanu haysano inaanu dedaalno waanu ku talo jirnaa.
